คานเย เวสต์ แยกกันอยู่กับคิม คาร์เดเชียน เผยพยายามหย่ามาแล้ว 2 รอบ
เผยคานเย เวสต์ แร็ปเปอร์ดังอเมริกัน กำลังแยกกันอยู่กับ คิม คาร์เดเชียน ขณะที่คนใกล้ตัวห่วงสุขภาพจิต หลังปล่อยโฮกลางเวที เปิดตัวหาเสียงชิงตำแหน่ง ปธน.สหรัฐฯ อีกทั้งยังเผยพยายามหย่ามาแล้ว 2 รอบเมื่อ 22 ก.ค.63 เว็บไซต์เดลี่เมล เผยมีข่าวเปิดเผยขณะนี้ คิม คาร์เดเชียน เซเลบริตี้ชื่อดัง และคานเย เวสต์ แรปเปอร์ชื่อดังชาวอเมริกัน กำลังแยกกันอยู่ และทั้งคู่ได้มีการจับผิด พูดจาโจมตีกันมาหลายเดือนแล้วตั้งแต่ระหว่างล็อกดาวน์ป้องกัน โควิด-19 โดย คานเย เวสต์ ซึ่งเพิ่งเปิดตัวชิงตำแหน่งประธานาธิบดีสหรัฐอเมริกา กำลัง ซ่อนตัวอยู่ในบังเกอร์ บ้านพักในไร่ที่รัฐไวโอมิ่ง และคัดเลือกเพื่อนสนิทไม่กี่คนมาอยู่ด้วย ขณะที่แหล่งข่าวเผยว่า ตอนนี้ คานเย เวสต์ หมดความไว้วางใจต่อภรรยาวัย 39 ของตนแล้วเดลี่เมล ชี้ว่า ตอนนี้มีความกังวลมากขึ้นถึงปัญหาสุขภาพจิตของคานเย เวสต์ หลังจากเขาเพิ่งเปิดตัวหาเสียงชิงตำแหน่งประธานาธิบดีสหรัฐอเมริกาเมื่อวันอาทิตย์ที่ 19 ก.ค. ที่ผ่านมา เนื่องจากแร็ปเปอร์ชื่อดังได้เปิดเผยเรื่องลับต่อสาธารณชนให้ทราบว่า เขาและภรรยาเคยมีความคิดต้องการจะทำแท้งลูกสาวคนโต นอร์ท ซึ่งขณะนี้อายุ 7 ขวบ แต่ได้ล้มเลิกความคิด ก่อนคานเย เวสต์ จะร้องไห้โฮน้ำตาท่วมหน้ากลางเวทีปราศรัยหาเสียงอย่างไม่มีใครคาดคิดแหล่งข่าวยังเผยว่า คิม คาร์เดเชียน และคานเย เวสต์ ซึ่งแต่งงานกันเมื่อปี 2557 และมีลูกด้วยกัน 4 คน ได้แยกกันอยู่คนละด้านของบ้านในลอสแอนเจลิส ขณะทั้งคู่ตึงเครียดกันมากขึ้น กระทั่ง คานเย เวสต์ ได้ย้ายไปอยู่บ้านของครอบครัวในรัฐไวโอมิงด้านเว็บไซต์เดอะ ซัน เผยว่าคานเย เวสต์ ยังอ้างว่าเขาเคยพยายามขอหย่ากับคิม คาร์เดเชียน ถึง 2 ครั้ง ในช่วงเกือบ 2 ปีที่ผ่านมา หลังจากภรรยาได้ไปพบกับ มีค มิลล์ แร็ปเปอร์ ที่โรงแรมแห่งหนึ่งด้วย
เผยคานเย เวสต์ แร็ปเปอร์ดังอเมริกันกำลังแยกกันอยู่กับ คิม คาร์เดเชียน ขณะที่คนใกล้ตัวห่วงสุขภาพจิต หลังปล่อยโฮกลางเวที เปิดตัวหาเสียงชิงตำแหน่งปธน.สหรัฐฯ อีกทั้งยังเผยพยายามหย่ามาแล้ว 2 รอบ
คานเย เวสต์,คิม คาร์เดเชียน,แยกกันอยู่,ชิงประธานาธิบดีสหรัฐ,ข่าวต่างประเทศสหรัฐ,ข่าวต่างประเทศ